**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL FINANSINIO PRISIDĖJIMO PRIE PROJEKTO „ADMINISTRACINIO PASTATO (PLUNGĖS DVARO SODYBOS SKALBYKLOS KVR KODAS 24774), ESANČIO DARIAUS IR GIRĖNO G. 25, PLUNGĖJE, RESTAURAVIMO IR REMONTO TVARKYBOS DARBŲ PROJEKTAS“ ĮGYVENDINIMO**

2023 m. sausio 26 d. Nr. T1-27

Plungė

Vadovaudamasi Lietuvos Respublikos vietos savivaldos įstatymo 16 straipsnio 4 dalimi ir Lietuvos Respublikos kultūros ministro įsakymu priimtu 2022 m. vasario 8 d. Nr. ĮV-158 „Dėl Nekilnojamųjų kultūros vertybių tvarkybos darbų (paveldotvarkos) finansavimo 2022-2024 metų programos patvirtinimo“, Plungės rajono savivaldybės taryba n u s p r e n d ž i a:

1. Prisidėti prie projekto „Administracinio pastato (Plungės dvaro sodybos skalbyklos KVR kodas 24774), esančio Dariaus ir Girėno g. 25, Plungėje, restauravimo ir remonto tvarkybos darbų projektas“ įgyvendinimo 11 procentų projekto vertės, t. y. 8 200,00 Eur iš Savivaldybės biudžeto lėšų.

2. Padengti tinkamas ir netinkamas finansuoti, tačiau Projektui įgyvendinti būtinas išlaidas, ir tinkamas finansuoti išlaidas, kurių nepadengia Projekto finansavimas.

3. Įgalioti Savivaldybės administracijos direktorių, o jo nesant – Administracijos direktoriaus pavaduotoją, pasirašyti sutartį bei su Projekto įgyvendinimu susijusius dokumentus.

Savivaldybės meras Audrius Klišonis